open-index/open-wikipedia-markdown huggingface dataset:
நிகார் அமீன்

**நிகார் அமீன்** (*Nihar Ameen*) ஒரு முன்னணி இந்திய நீச்சல் பயிற்சியாளர் ஆவார். 2015 ஆம் ஆண்டில் இவர் துரோணாச்சார்யா விருது பெற்றார் . பெங்களூருவில் உள்ள சிறப்பு மிக்க பதுகோனே திராவிட் மையத்திலுள்ள டால்பின் கழகத்துடன் இவர் தொடர்பு கொண்டிருந்தார். இவரிடம் பயிற்சி பெற்ற வீர்ர்களில் ஒருவரான சிக்கா டான்டன் என்பவர் 2004 ஆம் ஆண்டு ஏதென்சில் நடைபெற்ற ஒலிம்பிக் போட்டிக்கு  முதன்முதலாகத் தகுதிபெற்ற இந்திய விளையாட்டு வீரர் ஆவார். 2008 ஆம் ஆண்டு பீகிங்கில் நடைபெற்ற ஒலிம்பிக் போட்டிக்கு விர்தாவால் காதே மற்றும் சந்தீப் செச்வால் ஆகியோர் தகுதிபெற்றனர் at Athens, 2004 and Virdhawal Khade and Sandeep Sejwal for Beijing, 2008.. மெகனா நாராயணன் என்ற பூனாவைச் சேர்ந்த நீச்சல் வீராங்கனைக்கும் இவரே பயிற்சி அளித்தார் என்பது குறிப்பிடத்தக்கது.
 
1989-1992 காலப்பகுதியில் அணி இயக்குநரும் ஒலிம்பிக் பயிற்சியாளருமான யாக் நெல்சன் உடன் அமெரிக்க தேசிய அணியின்  உதவி பயிற்சியாளராக அமீன் பணியாற்றினார். 
அரசியல் சார்பற்ற நிறுவனமான கோசுபோர்ட்சு அறக்கட்டளையில் இடம்பெற்றிருந்த நிபுணர்கள் குழுவில் அமீனும் ஓர் உறுப்பினராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய நீச்சல் வீரர்கள்
பகுப்பு:துரோணாச்சார்யா விருது பெற்றவர்கள்
காரோண வளையம்

**காரோண வளையம்** இது எதிர் காரோண வளையம் என்றும் அழைக்கப்படுகிறது. இது கடத்தும் பொருளின் மின்புலமாகும். இப் பொருள் பொதுவாக உயர் மின்னழுத்த ஒழுங்கற்ற வன்பொருளுடன் அதன் நுனிபகுதியில் இணைக்கப்படும். இதன் பயன் ஒளிவட்ட மின்னிறக்கம்  ஏற்படுவதை தடுத்தல், ஒளிவட்ட மின்புலத்தை ஏற்படுத்துதல், காரோண வளையங்கள் மிக அதிக மின்னழுத்த ஆற்றல் பரிமாற்றிகள் மற்றும் முடுக்கிகள், உயர் மின்னழுத்தங்களை உருவாக்குகின்ற அறிவியல் ஆராய்ச்சி கருவியில் பயன்படுத்தப்படுகின்றன. மிகவும் ஒத்த தொடர்புடைய சாதனம், தரவரிசை வளையங்களை சுற்றிதரவரிசை வளையம் பயன்படுத்தப்படுகிறது.

## ஒளிவட்ட மின்னிறக்கம்

**ஒளிவட்ட மின்னிறக்கம்** (**[[ஆங்கிலம்]]:Corona discharge**) என்பது மின்னிறக்கத்தால் ஏற்படும் ஒரு நிகழ்வாகும். மின்னோட்டம் பாயும் கடத்தியைச் சுற்றியுள்ள மின்னூட்டம் பெற்ற பாய்மப் பொருட்களால் ஒளிவட்ட மின்னிறக்கம் நிகழ்கிறது. அதிக மின்னழுத்தம் உள்ள கம்பிகளில் மின் புலச் செறிவைக் குறைக்காவிட்டால், கம்பிகளில் தானாகவே மின்னிறக்கம் நடைபெறுகிறது.
 
மின்னோட்டம் பாயும் கடத்தியில் உருவாகும் மின்னிலை சரிவின் (Potential gradient) செறிவு அதிகமாக இருக்கும் போது மின்னிறக்க வட்டம் (Corona) உருவாகிறது. மின்னிலை சரிவின் (Potential gradient) செறிவின் அளவு மிக அதிகமாகும் போது  மின் முறிவு (Electrical breakdown) அல்லது மின்வில் (Electric arc) உருவாகிறது. வாயு விளக்குகள் நீல நிறத்தில் ஒளியை உருவாக்குவது போல், மின்னழுத்தம் அதிகமுள்ள இடங்களில் மின்னிறக்க வட்டம் உருவாகிறது.

மின்னிறக்கம் என்பது அதிக மின்னழுத்தம் உள்ள கம்பிகளில் மின் ஆற்றல் இழக்கச் செய்யும் ஒரு நிகழ்வாகும். மின் ஆற்றலை உற்பத்தியாகும் இடத்திலிருந்து பயன்படுத்துமிடம் வரை கடத்தும் போது, மின்னிறக்கம் காரணமாக ஒரு குறிப்பிடத்தக்க அளவில் ஆற்றல் இழப்பு ஏற்படுகிறது. அதிக மின்னழுத்தத்தில் வேலை செய்யக்கூடிய தொலைக்காட்சி, ரேடியோ பரப்பிகள் (Radio transmitter), X கதிர் எந்திரம், துகள் முடுக்கிகள்ஆகியவற்றில் மின்னிறக்கம் காரணமாக ஆற்றல் இழப்பு ஏற்படுகிறது.

மின்னிறக்கத்தால் காற்றில், ஓசோன் (O3), நைட்ரிக் ஆக்சைடு (NO), நைட்ரசன் டை ஆக்சைடு (NO2) ஆகிய வாயுக்கள் உருவாகின்றன. இவற்றின் மூலம் காற்றிலுள்ள ஈரப்பதத்தால் நைட்ரிக் அமிலம் உருவாகிறது. இவ்வாயுக்கள் தமக்கருகிலுள்ள பொருட்களைச் சிதைவுறச் செய்வதுடன், நச்சுத்தன்மையுள்ள வாயுக்களையும் உருவாக்குகிறது.

அதிக மின்னழுத்தம் உள்ள கம்பிகளைக் மின் காப்பிடுவதன் மூலமும், வழுவழுப்பான வட்ட வடிவில் கம்பிகளை உருவாக்குவதன் மூலமும் மின்னிறக்கம் உருவாவதைக் குறைக்கலாம். எனினும் காற்று வடிகட்டிகள், ஒளிநகல் சாதனங்கள் (photocopier) மற்றும் ஓசோன் இயற்றிகள் ஆகியவற்றில் கட்டுபடுத்தப்பட்ட முறையில் மின்னிறக்கம் பயன்படுகிறது.

## மேற்கோள்கள்
*Blaze Labs Research  — Lots of information on corona properties & Peek's Law
*Villanova University  — Modelling Corona for different electrode configurations
*Information about the differences between corona, spark, and brush discharges
*Additional information about corona, its effects, characteristics and preventative measures
*Dielectric Phenomena In High Voltage Engineering

பகுப்பு:மின்னியல்
1,2,3,4-டெட்ராபீனைல்நாப்தலீன்

**1,2,3,4-டெட்ராபீனைல்நாப்தலீன்** (*1,2,3,4-Tetraphenylnaphthalene*) என்பது C34H24 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு பல்வளைய அரோமாட்டிக் ஐதரோகார்பன் ஆகும். பொதுவாக இதை பட்டப்படிப்பு மாணவர்களுக்கான கற்பித்தல் ஆய்வுக்கூடத்தில் டையீல்சு ஆல்டர் வினையை அறிமுகப்படுத்த தயாரிக்கப்படுகிறது. இவ்வினையில் டையீனுடன் உடனடியாக வினைபுரியும் பொருளாக பென்சைனும் (தளத்திலேயே தயாரிக்கப்படும்) டையீனாகச் செயற்படும் டெட்ராபீனைல்சைக்ளோபென்டாடையீனோனும் வினைபுரிகின்றன. இரண்டு வகையான படிக வடிவங்களில் இச்சேர்மம் காணப்படுவதால் 1,2,3,4-டெட்ராபீனைல்நாப்தலீனுக்கு இரண்டு வேறுபட்ட உருகுநிலைகள் உள்ளன.  
   
## மேற்கோள்கள்

பகுப்பு:நாப்தலீன்கள்
பகுப்பு:அரோமாட்டிக் சேர்மங்கள்
சத்யதேவ் நாராயன் ஆர்யா

**சத்யதேவ் நாராயன் ஆர்யா**  (Satyadev Narayan Arya, பிறப்பு: 01 சூலை 1939) ஓர் இந்திய அரசியல்வாதியும், அரியானா மாநிலத்தின் தற்போதைய ஆளுநரும் ஆவார். இவர் பீகார் மாநிலத்தின் பாரதிய ஜனதா கட்சியின் தலைவராவார். இவர் பீகார் சட்டமன்றத்திற்கு ராஜ்கிரி தொகுதியிலிருந்து எட்டு முறை சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1939 பிறப்புகள்
பகுப்பு:அரியானா ஆளுநர்கள்
பகுப்பு:பீகார் நபர்கள்
பகுப்பு:பீகார் சட்டமன்ற உறுப்பினர்கள்
பகுப்பு:பீகார் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
கொமர்னப்பள்ளி

**கொமர்னப்பள்ளி** (Komaranapalli) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், ஓசூர்வட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.  

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 511 வீடுகள் உள்ளன. மக்கள் தொகை 2174, ஆகும். இந்த ஊர் மக்களில் கல்வி விகிதமானது  58.7% என்று உள்ளது. இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
2-நைட்ரோதொலுயீன்

**2-நைட்ரோதொலுயீன்** (*2-Nitrotoluene*) என்பது CH3C6H4NO2.  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை ஆர்த்தோ-நைட்ரோதொலுயீன் என்றும் அழைக்கலாம். வெளிர் மஞ்சள் நிறத்துடன் ஒரு நீர்மமாக இச்சேர்மம் காணப்படுகிறது. பல்வேறு சாயங்களை உற்பத்தி செய்யும் செயல்முறையில் ஒரு பன்முக இடைநிலை வேதிப்பொருளாக இச்சேர்ம்ம் பயன்படுகிறது. 

## தயாரிப்பு
தொலுயீனை -10°செல்சியசு வெப்பநிலையில் நைட்ரோயேற்றம் செய்து 2-நைட்ரோதொலுயீன் தயாரிக்கப்படுகிறது. இச்செயல்முறையில் மாற்றியன்களான 2-நைட்ரோ தொலுயீன் மற்றும் 4-நைட்ரோ தொலுயீன் இரண்டும் 2:1 என்ற விகித்த்தில் உருவாகின்றன. 

## வினைகள்

2-நைட்ரோதொலுயீனை குளோரினேற்றம் செய்யும்போதும் மேற்கண்ட வினை போலவே விளைபொருள்களாக குளோரோநைட்ரோதொலுயீன்களின் இரண்டு மாற்றியன்கள் உருவாகின்றன. 
சாயங்கள் தயாரிப்பில் முன்னோடிச் சேர்மமாகப் பயன்படும் தொலுயிடின் தயாரிப்பில் பெரும்பாலும் 2-நைட்ரோதொலுயீன் பயன்படுத்தப்படுகிறது. 

## மேற்கோள்கள்

 
## வெளி இணைப்புகள்
*CDC - NIOSH Pocket Guide to Chemical Hazards -  o-Nitrotoluene

பகுப்பு:நைட்ரோதொலுயீன்கள்
பகுப்பு:அரோமாட்டிக் சேர்மங்கள்
பகுப்பு:2-டோலைல் சேர்மங்கள்
சோனியா சாகால்

**சோனியா சாகால்** (*Sonia Chahal*) ஓர் இந்திய தொழில்சாரா குத்துச்சண்டை வீரர் ஆவார். 2018 ஆம் ஆண்டு நடைபெற்ற ஏஐபிஏ மகளிர் உலக குத்துச்சண்டை சாம்பியன் கோப்பை போட்டியில் இவர் வெள்ளிப்  பதக்கம் வென்றார்.
 
## பிறப்பும் தொடக்க்காலமும்

அரியானா மாநிலத்தின் பிவானி மாவட்டத்திலுள்ள  நிம்ரி கிராமத்தில் சோனியா சாகால் பிறந்தார். கவிதா சாகலிடமிருந்து பெற்ற உத்வேகம் காரணமாக 2011 ஆம் ஆண்டில் தனது  குத்துச்சண்டை வாழ்வை இவர் தொடங்கினார். பிகானி குத்துச்சண்டைக் கழகத்தில் பயிற்சியாளர் சக்தீசு சிங்கிடம் பெற்ற ஆறு மாத கால பயிற்சிக்குப் பின்னர், அதே ஆண்டு பள்ளிக் கல்வித்துறையில் நடைபெற்ற பள்ளிகள் அளவிலான தேசிய சாம்பியன் பட்டப் போட்டியில் வெள்ளிப் பதக்கம் வென்றார். அடுத்த மூன்று ஆண்டுகள் இவர் பிகானி குத்துச் சண்டை கழகத்திலேயே பயிற்சியைத் தொடர்ந்தார்.
 
2018 ஆம் ஆண்டு நடைபெற்ற ஏஐபிஏ மகளிர் உலக குத்துச்சண்டை சாம்பியன் கோப்பை போட்டியில் 54-57 கிலோகிராம் எடைப்பிரிவில் பங்கேற்ற சேகால் செருமனியைச் சேர்ந்த ஓர்நெல்லா வாக்னரிடம் தோல்வியடைந்தார் என்பதால் இவருக்கு வெள்ளிப்பதக்கம் கிடைத்தது.

## மேற்கோள்கள்

.

பகுப்பு:வாழும் மக்கள்
பகுப்பு:இந்தியக் குத்துச்சண்டை வீரர்கள்
பகுப்பு:பிவானி மாவட்ட நபர்கள்
2-பீனைல்யெக்சேன்

**2-பீனைல்யெக்சேன்** (*2-Phenylhexane*) என்பது C12H18   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் ஐதரோ கார்பனான இச்சேர்மத்தை 1-குளோரோயெக்சேன் மற்றும் பென்சீன் ஆகிய சேர்மங்களை பீரிடல் கிராப்ட்சு ஆல்க்கைலேற்ற வினைக்கு உட்படுத்தி அல்லது ஆண்டிமனி பென்டாபுளோரைடு, இசுக்காண்டியம்(III) திரிப்லேட்டு, பாசுபாரிக அமிலம் போன்ற பல்வேறு வினையூக்கிகள் முன்னிலையில் பென்சீனை 1-எக்சீனுடன் சேர்த்து வினைபுரியச் செய்தும் தயாரிக்கலாம்.  

## மேற்கோள்கள்

பகுப்பு:நீரகக்கரிமங்கள்
பகுப்பு:அரோமாட்டிக் சேர்மங்கள்
பகுப்பு:ஆல்கைல்பென்சீன்கள்
3-நைட்ரோதொலுயீன்

**3-நைட்ரோதொலுயீன்** (*3-Nitrotoluene*) என்பது C7H7NO2.  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை மெட்டா-நைட்ரோதொலுயீன் என்றும் அழைக்கலாம். வெளிர் மஞ்சள் நிறத்துடன் ஒரு நீர்மமாக இச்சேர்மம் காணப்படுகிறது. பல்வேறு சாயங்களை உற்பத்தி செய்யும் செயல்முறையில் ஒரு பன்முக இடைநிலை வேதிப்பொருளாக இச்சேர்ம்ம் பயன்படுகிறது. பேரளவில் மெட்டா தொலுயிடின் தயாரிப்பில் இச்சேர்மம் பயன்படுத்தப்படுகிறது. 
 
## தயாரிப்ப்பு
தொலுயீனை நைட்ரோயேற்றம் செய்து 3-நைட்ரோதொலுயீன் தயாரிக்கப்படுகிறது. இச்செயல்முறையில் மாற்றியன்களான 2-நைட்ரோ தொலுயீன் மற்றும் 4-நைட்ரோ தொலுயீன் இரண்டும் 2:1 என்ற விகித்த்தில் உருவாகின்றன. கலவையிலிருந்து 2-நைட்ரோதொலுயீன் நீக்கப்பட்ட பின்னர் 3-நைட்ரோதொலுயீனை வடித்தல் முறையில் தூய்மைப்படுத்த இயலும். சாயங்கள் தயாரிப்பில் இதுவொரு முன்னோடிச் சேர்மமாகப் பயன்படுத்தப்படுகிறது . 

## மேற்கோள்கள்

 
## வெளி இணைப்புகள்
*CDC - NIOSH Pocket Guide to Chemical Hazards -  m-Nitrotoluene

பகுப்பு:நைட்ரோதொலுயீன்கள்
பகுப்பு:அரோமாட்டிக் சேர்மங்கள்
பகுப்பு:3-டோலைல் சேர்மங்கள்
நீனா வரகில்

**நீனா வரகில்** (*Neena Varakil*) என்பவர் ஓர் இந்திய தடகள விளையாட்டு விரராவார். இவ்வீராங்கனை நீளம் தாண்டும் போட்டியில் பங்கேற்று விளையாடுவார். 1991 ஆம் ஆண்டு மே மாதம் 2 ஆம் நாள் இவர் பிறந்தார். 2016 ஆம் ஆண்டு சூலை மாதத்தில் பெங்களுரில் நடைபெற்ற போட்டியில் இவர் 6.6 மீட்டர் நீளம் தாண்டி வெற்றி பெற்றார். இதுவே நீனா வரகிலின் தனிப்பட்ட சாதனையாகும்.

சீனாவின் இயாசிங் நகரில் 2017 ஆம் ஆண்டு நடைபெற்ற ஆசிய கிராண்டு பிரிக்சு தடகள சந்திப்புப் போட்டியில் நீனா 6.37 மீட்டர் நீளத்தைத் தாண்டி தங்கப் பதக்கம் வென்றார்.

2017 ஆம் ஆண்டு நடைபெற்ற ஆசிய தடகள சாம்பியன் பட்டப் போட்டியில் நீனா வெள்ளிப் பதக்கமும், ஒரே நாட்டைச் சேர்ந்த நயானா இயேம்சு வெண்கலப் பதக்கமும் பெற்றனர்.

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:கேரள விளையாட்டு வீரர்கள்
பகுப்பு:இந்திய நீளந்தாண்டல் வீரர்கள்
கொத்தமடுகு

**கொத்தமடுகு** (Kottamadugu)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.

## அமைவிடம்

இவ்வூரானது மாவட்டத் தலைநகரான கிருஷ்ணகிரியில் இருந்து 72 கி.மீ. தொலைவிலும், தளியில் இருந்து 10 கி.மீ. தொலைவும், மாநிலத் தலைநகரான சென்னையில் இருந்து 334 கி.மீ. தொலைவிலும் உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கோட்டூர், கிருஷ்ணகிரி மாவட்டம்

**கோட்டூர்** (Kottur)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.

## மக்கள் வகைப்பாடு

2011 மக்கள் கணக்கெடுப்பின்படி இந்த ஊரில் 637 வீடுகளும், மொத்தம் 2,712 மக்களும் வாழ்கின்றனர். இவ்வூரானது மாவட்டத் தலைநகரான கிருஷ்ணகிரியில் இருந்து 78 கி.மீ. தொலைவிலும், தேன்கனிக்கோட்டையில் இருந்து 8 கி.மீ. தொலைவிலும் உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மெட்டா-தொலுயிக் அமிலம்

**மெட்டா-தொலுயிக் அமிலம்** (*m-Toluic acid*) என்பது (CH3)C6H4(COOH)  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் கார்பாக்சிலிக் அமிலம் என்று இச்சேர்மம் வகைப்படுத்தப்படுகிறது. பாரா, ஆர்த்தோ தொலுயிக் அமிலங்களின் மாற்றியன் மெட்டா-தொலுயிக் அமிலமாகும். 3-மெத்தில் பென்சாயிக் அமிலம் என்ற பெயராலும் இச்சேர்மம் அழைக்கப்படுகிரது.

பிரபலமான பூச்சி விரட்டி மருந்தென அறியப்படும் என்-என்-டையெத்தில்-மெட்டா-தொலு அமைடு தயாரிப்பில் ஒரு முன்னோடிச் சேர்மமாகவும், பிற வேதியியல் பயன்பாடுகளுக்கும் மெட்டா-தொலுயிக் அமிலம் பயன்படுத்தப்படுகிறது :

:.  

## மேற்கோள்கள்

பகுப்பு:பென்சாயிக் அமிலங்கள்
பகுப்பு:அரோமாட்டிக் சேர்மங்கள்
தக்களூர் திருலோகநாதர் கோயில்

**தக்களூர் திருலோகநாதர் கோயில்** என்ற சிவன் கோயில், புதுச்சேரி மாநிலத்தின் காரைக்கால் மாவட்டத்தில் உள்ள ஒரு  தேவார வைப்புத்தலமாகும்.

## அமைவிடம்
மயிலாடுதுறை-பேரளம்-காரைக்கால் சாலையில் திருநள்ளாற்றினை அடுத்து 1 கி.மீ. தூரத்தில் வலப்புறத்தில் இக்கோயில் அமைந்துள்ளது.

## இறைவன், இறைவி
இக்கோயிலில் உள்ள இறைவன் திருலோகநாதர் ஆவார். இறைவி தர்மசம்வர்த்தினி ஆவார்.

## பிற சன்னதிகள்
முன் மண்டப மூலையில் பைரவர், சந்திரன் உள்ளனர். வெளிச்சுற்றில் விநாயகர், விசுவநாதர் சிவலிங்கம், கஜலட்சுமி ஆகியோர் உள்ளனர்.

## மேற்கோள்கள்

பகுப்பு:காரைக்கால் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
திருமலைராயன்பட்டினம் ராஜசோளீசுவரர் கோயில்

**திருமலைராயன்பட்டினம் ராஜசோளீசுவரர் கோயில்** காரைக்கால் மாவட்டத்தில் உள்ள  தேவார வைப்புத்தலமாகும்.  

## அமைவிடம்
புதுச்சேரி மாநிலம் காரைக்காலை அடுத்துள்ள திருமலைராயன்பட்டினத்தில் இக்கோயில் அமைந்துள்ளது.  

## இறைவன், இறைவி
இக்கோயிலில் உள்ள இறைவன் ராஜசோளீசுவரர் ஆவார். இறைவி அபிராமி ஆவார். 

## பிற சன்னதிகள்
விநாயகர், சுப்பிரமணியர், மகாலட்சுமி,  நவக்கிரகங்கள், மருதலிங்கர், பைரவர், சூரியன் ஆகியோரின் சன்னதிகள் உள்ளன. முன் மண்டபத்தில் ஒரு புறம் விநாயகரும், ம்று புறம் சனீசுவரர் சன்னதியும் உள்ளன.  

## மேற்கோள்கள்

பகுப்பு:புதுச்சேரி மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
பிரபு தயாள் நிகாம்

**பிரபு தயாள் நிகாம்** (*Prabhu Dayal Nigam*) என்பவர் ஓர் இதயவியல் மருத்துவராவார். புது தில்லியிலுள்ள டாக்டர் ராம் மனோகர் லோகியா மருத்துவமனையின் மருத்துவக் கல்வியில் இதயநோயியல் பிரிவைத் தொடங்கி வைத்தவர் இவரேயாவர்.. மருத்துவத்தில் பல முதுநிலைப் பட்டங்களுக்கு சொந்தக்காரராகவும் விளங்கினார். இந்திரப்பிரசுத்தா அப்போலோ மருத்துவமனையில் இருதயநோய் பிரிவுக்கு ஒரு மூத்த ஆலோசகராகவும் பணிபுரிந்தார்.   
 
இந்திய குடியரசுத் தலைவருக்கு கௌரவ மருத்துவராகவும் மற்றும் இந்தியாவின் இராணுவ ஆயுதப்படையினருக்கு கௌரவ இதயநோய் ஆலோசகராகவும் நிகாம் பதவி வகித்தார். அமெரிக்கன் இருதயநோய் கல்லூரியில் கௌரவ உறுப்பினர், ஒன்றிய அரசுப்பணியாளர் தேர்வாணையம் உத்தரப்பிரதேச அரசுப்பணியாளர் தேர்வாணையம், பனாரசு இந்து பல்கலைக்கழகம் ஆகியவற்றில் தேர்வுக்குழு உறுப்பினராக இருந்தார். இந்திய மருத்துவ ஆராய்ச்சிக் குழு, பல்கலைக்கழக மாண்யக்குழு, தில்லி பல்கலைக்கழகத்தின் கல்விக் குழு ஆகிய அமைப்புகளின் கூட்டங்களிலும் பங்கேற்றார்.

உயர் இரத்த அழுத்த நிபுணர்களின் பெயர்பட்டியலில் உலக சுகாதார நிறுவனம் இவரையும் சேர்த்துக்கொண்டது. இந்தியாவில் வழங்கப்படும் மிக உயர்ந்த மருத்துவத்துறை விருதான டாக்டர் பி.சி. ராய் விருது 1983 ஆம் ஆண்டில் இவருக்கு வழங்கப்பட்டது.. மேலும், 1987 ஆம் ஆண்டு  இந்திய அரசாங்கமானது நான்காவது உயரிய விருதான பத்மசிறீ விருதையும் வழங்கி இவரை  கௌரவித்தது

## மேற்கோள்கள்

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
பகுப்பு:மரு. பி. சி. ராய் விருது பெற்றவர்கள்
நித்யா ஆனந்து

**நித்யா ஆனந்து** (*Nitya Anand*, 1 சனவரி 1925 – 27 சனவரி 2024) என்பவர் இந்திய விஞ்ஞானி ஆவார். இவர் பிரித்தானிய இந்தியாவில் 1925 சனவரி முதல் நாளன்று பிறந்தார். இலக்னோ நகரிலுள்ள மத்திய மருந்து ஆராய்ச்சி நிறுவனத்தில் இயக்குநராகப் பல ஆண்டுகள் பணியாற்றினார்.. இந்திய மருந்தியல்நூல் ஆணையம் அதன் அறிவியல் ஆலோசனை அமைப்பிற்கு இவரை 2005 ஆம் ஆண்டு தலைவராக நியமித்தது. இந்திய அரசாங்கம் 2012 ஆம் ஆண்டு பத்மசிறீ விருது வழங்கிச் சிறப்பித்தது .

நித்யா ஆனந்து ரேன்பாக்சி அறிவியல் அறக்கட்டளையின் தலைவராகவும் பணியாற்றினார்.
   
## மேற்கோள்கள்
 

## வெளி இணைப்புகள்
* Biography
* Pharmabiz News 
* IASc Wepgabe on Nitya Anand

பகுப்பு:1925 பிறப்புகள்
பகுப்பு:2024 இறப்புகள்
பகுப்பு:இந்திய அறிவியலாளர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
பகுப்பு:உத்தரப் பிரதேச நபர்கள்
கோட்டையூர், கிருஷ்ணகிரி மாவட்டம்

**கோட்டையூர்** (Kottaiyur)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், அஞ்செட்டி வட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 1493 வீடுகள் உள்ளன. மக்கள் தொகை 6340, ஆகும். இந்த ஊர் மக்களில் கல்வி விகிதமானது  39.7 % என்று உள்ளது. இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பழைய பாபிலோனியப் பேரரசு

**பழைய பாபிலோனியப் பேரரசு**, பண்டைய அண்மை கிழக்கின் மெசொப்பொத்தேமியாவின் தெற்குப் பகுதிகளை, பாபிலோன் நகரத்தைத் தலைமையிடமாகக் கொண்டு அமோரிட்டு மன்னர்கள் கிமு 2000 முதல் கிமு 1600 முடிய 400 ஆண்டுகள் ஆண்டனர்.  அமோரிட்டு மன்னர்களில் புகழ்பெற்றவரான மன்னர் அம்முராபி  (கிமு 1792 – 1750) ஆட்சிக்காலத்தில், மெசொப்பொத்தேமியாவின்  பிற இராச்சியங்களை வென்று பழைய பாபிலோனியப் பேரரசை விரிவாக்கினார். பேரரசர் அம்முராபியின் மறைவிற்குப் பின் 150 ஆண்டுகளில் பழைய பாபிலோனியப் பேரரசு மெல்ல மெல்ல வீழ்ச்சியடைத்துவங்கியது. கிமு 1595ல் இட்டைட்டுகளின் மன்னர் முர்சிலி  என்பவர் பழைய பாபிலோனியப் பேரரசை கைப்பற்றினார்.

பழைய பாபிலோனியப் பேரரசின் அம்முராபி ஆட்சிக் காலத்தில் சுமேரியம் மற்றும் அக்காதிய மொழிகளின் ஆப்பெழுத்துகளில் சமயம், கவிதை, அறிவியல் குறிப்புகள் தொகுக்கப்பட்டது. பழைய பாபிலோனியப் பேரரசர் அம்முராபியின் புகழ்பெற்ற சட்டத் தொகுப்புகள் குறித்தான கல்வெட்டு  ஒன்று பிரான்சு நாட்டின் இலூவா அருங்காட்சியகத்தில் உள்ளது. மேலும் யூப்பிரடீஸ் மற்று டைகிரிஸ் ஆறுகளிலிருந்து கால்வாய்கள் வெட்டி வேளாண்மைக்கு நீர் ஆதாரங்களை பெருக்கினார். பாபிலோனில் பெரிய  அரண்மனைகளை கட்டி, இரட்டை அடுக்குச் சுவர்களால் பாபிலோன் நகரத்தைச் சுற்றிலும் மதில் சுவர்களை எழுப்பினார்.

## இதனையும் காண்க
* பாபிலோனியா
* முதல் பாபிலோனியப் பேரரசு
* புது பாபிலோனியப் பேரரசு
* பாபிலோன்

## மேற்கோள்கள்

பகுப்பு:பண்டைய வரலாறு
பகுப்பு:மெசொப்பொத்தேமியாவின் வரலாறு
பகுப்பு:பாபிலோனியா
வருண் சக்கரவர்த்தி

**வருண் சக்கரவர்த்தி **(Varun Chakravarthy) என்பவர் இந்தியத் துடுப்பாட்ட வீரர். இவர் பட்டியல் அ போட்டிகளில் தமிழ்நாடு அணி சார்பாக விளையாடினார். 2018-19 ஆம் ஆண்டிற்கான அசாரே துடுப்பாட்ட தொடரில் 9 போட்டியில் 22 இலக்குகளை கைப்பற்றினார். 2018-2019 ஆம் ஆண்டிற்கான அசாரே துடுப்பாட்டத் தொடரில் நவம்பர் 12, 2018 இல் நடைபெற்ற போட்டியில் முதல் தரத் துடுப்பாட்டப் போட்டிகளில் அறிமுகமானார்.

## ஆரம்பகால வாழ்க்கை
இவர், ஆகஸ்ட் 29, 1991 இல் கருநாடகம், பீதரில் வினோத் சக்ரவர்த்தி- மாலினி இணையருக்கு மகனாகப் பிறந்தார். இவரின் தந்தை இந்தியத் தொலைத்தொடர்புப் பணியாளர் ஆவார். இவரின் தந்தை தமிழர்- மலையாளி ஆவார். இவரது தாய்கன்னடராவார். இவர் சென்னையில் உள்ள அடையாறில் வளர்ந்தார்.

## உள்ளூர்ப் போட்டிகள்
2018 தமிழ்நாடு பிரீமியர் லீக்கில 9 இலக்குகளை வீழ்த்தி மதுரை பாந்தர்சு முதல் முறையாக கோப்பையினை வெல்ல உதவினார். செப்டம்பர் 20, 2018 இல் 2018–19 விஜய் அசாரே கோப்பையில் தமிழ்நாடு அணிக்காக பட்டியல் அ துடுப்பாட்ட அணியில் அறிமுகமானார். 9 போட்டிகளில் 22 இலக்குகளைக் கைப்பற்றி அதிக இலக்குகளை வீழ்த்திய தமிழ்நாடு அணி வீர்ரர்கள் பட்டியலில் முதலிடம் பெற்றார்.  நவம்பர் 12, 2018 இல் 2018–19 ரஞ்சிக் கோப்பையில் தமிழ்நாட்டிற்காக முதல் தரத் துடுப்பாட்டப் போட்டிகளில் அறிமுகமானார்.

## இந்தியன் பிரீமியர் லீக்
டிசம்பர், 2018 இல் நடைபெற்ற 2019 இந்தியன் பிரீமியர் லீக் தொடருக்கான வீரர்கள் ஏலத்தில் இவரை 8.4 கோடி ரூபாய் மதிப்பில் கிங்சு இலெவன் பஞ்சாபு அணி ஏலத்தில் எடுத்தது. 2020 ஆம் ஆண்டிற்கான ஏலத்தில் இவர் கொல்கத்தா நைட் ரைடர்ஸ் அணியால் ஏலத்தில் வாங்கப்பட்டார். அக்டோபர் 24, 2020 இல் அபுதாபில் நடைபெற்ற போட்டியில்  டெல்லி கேப்பிடல்ஸ் அணிக்கு எதிராக இவர் ஐந்து இலக்குகளைக் கைப்பற்றினார்.

## சர்வதேச போட்டிகள்
அக்டோபர் 26,2020 இல் ஆத்திரேலியத் துடுப்பாட்ட அணிக்கு எதிரான பன்னாட்டு இருபது20 போட்டித் தொடருக்கான இந்திய அணியில் இடம்பெற்றதாக அறிவிக்கப்பட்டார். காயம் காரணமாக 2020 நவம்பர் 20 இல் அணியில் இருந்து விலகினார். இங்கிலாந்து துடுப்பாட்ட அணியின் இந்தியச் சுற்றுப்பயணத்திற்கான ப இ20 அணியில் இடம் பெற்றார்.

சூன் 2021 இல் இந்தியத் துடுப்பாட்ட அணியின் இலங்கைச் சுற்றுப்பயணத்திற்கான ஒருநாள் மற்றும் ப இ20 தொடரில் இடம் பெற்றார். இலங்கை அணிக்கு எதிராக 2021 சூலை 21 இல் பனாட்டு இருபது20 போட்டியில் அறிமுகமாகி  தசுன் சானக்கவின் இலக்கினைக் கைப்பற்றினார். செப்டம்பர் 2021 இல் 2021 ஐசிசி ஆண்கள் இருபது20 உலகக்கிண்ணத் தொடருக்கான இந்திய அணியில் இடம் பெற்றார். மூன்று போட்டிகளில் விளையாடினாலும் இலக்குகளைக் கைப்பற்றாவில்லை.

## சான்றுகள்

## வெளியிணைப்புகள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:பீதர் மாவட்ட மக்கள்
காவி நிற மட்பாண்டப் பண்பாடு

**காவி நிற மட்பாண்டப் பண்பாடு** (**Ochre Coloured Pottery culture** (OCP)  வெண்கலக் காலத்தின் கிமு 2,000 ஆண்டில், கங்கைச் சமவெளியில், தற்கால பாகிஸ்தான் பஞ்சாப் இந்தியப் பஞ்சாப், இராஜஸ்தான் மற்றும் மேற்கு உத்தரப் பிரதேசம் பகுதிகளில் அறியப்பட்டது. காவி நிற மட்பாண்டப் பண்பாடு, துவக்க வேதப் பண்பாட்டுடன் தொடர்புடையது எனக்கருதப்படுகிறது. 

இக்கால மட்பாண்டங்கள் பெரும்பாலும் காவி நிறத்தில் இருந்தது. சில நேரங்களில் கறுப்பு வர்ணம் பூசப்பட்ட பட்டைகள் மற்றும்  வடிவங்களுடன் அலங்கரிக்கப்பட்டிருந்தது.

காவி நிற மட்பாண்டப் பண்பாட்டுக் காலம், செப்புக் கருவிகள் மற்றும் கலைப் பொருட்களுடன் மிகவும்  தொடர்புடைய செப்புக் குவியல் பண்பாட்டுடன் மிகுந்த தொடர்புடையது. 

காவிநிறப் பண்பாட்டுக் காலத்தில், நெல், பார்லி, கோதுமை, பருப்பு  வேளாண்மை செய்தல் மற்றும் வீட்டு விலங்குகளான ஆடு, மாடுகள் மற்றும் குதிரைகளை மேய்த்தல், நாய்களை காவல் விலங்காக பராமரித்த கிராமிய நாகரீகம் ஆகும். காவி நிற பண்பாட்டு காலத்திய கிராமப்புற வீடுகள்  வேலித்தட்டி மற்றும் உடைந்துபோன பொருட்களால் மூடப்பட்டிருந்தன. செம்பு, சுடுமண்ணால் செய்யப்பட்ட விலங்கு மற்றும் மனித உருவ கலைப்பொருட்கள் வீடுகளை அலங்கரித்தன.

சிந்துவெளியின் பிந்தைய அரப்பாவிற்கும், காவி நிற மண்பாண்ட பண்பாட்டுக் களத்திற்கும்  எந்தவித தொடர்பும் இல்லை எனத் தொல்லியல் அறிஞர்கள் கருதுகிறார்கள்.  

காவி நிற மட்பாண்டப் பண்பாடு, வட இந்தியாவின் செப்புக் காலத்தின் முடிவிலும், இரும்புக் காலத்தின் கருப்பு மற்றும் சிவப்பு மட்பாண்டப் பண்பாடு மற்றும் சாம்பல் வண்ண ஓவியம் தீட்டப்பட்ட மட்பாண்டப் பண்பாட்டிற்கும் இடையேயும்  விளங்கியது.

## இதனையும் காண்க
* சிந்துவெளி நாகரீகம்
* மெஹெர்கர்
* கருப்பு மற்றும் சிவப்பு மட்பாண்டப் பண்பாடு
* சாம்பல் வண்ண ஓவியம் தீட்டப்பட்ட மட்பாண்டப் பண்பாடு 
* வடக்கின் மெருகூட்டப்பட்ட கருப்பு மட்பாண்டப் பண்பாடு
* காந்தார கல்லறை பண்பாடு
* கல்லறை எச் கலாச்சாரம்
* செப்புக் குவியல் பண்பாடு

## மேற்கோள்கள்

* 
* 
* 
* 
* 

 பகுப்பு:இராஜஸ்தான் வரலாறு
பகுப்பு:இந்திய வரலாறு
பகுப்பு:இந்தியப் பண்பாடு
பகுப்பு:சிந்துவெளி நாகரிகம்
*
பகுப்பு:பண்டைய இந்தியா
பகுப்பு:கால வரிசைப்படி வரலாறு
நெக்ரோபொலிசு

**நெக்ரோபொலிசு** அல்லது **கல்லறை நகரம்**  (**necropolis**) இறந்தவர்களின் சடலங்களை பதப்படுத்தி, நகரத்தின் அருகில் உள்ள பகுதியில்  பெரிய அளவிலான கல்லறைகளில் அடக்கம் செய்யப்படுவதை,  பண்டைய கிரேக்க மொழியில்  (*nekropolis*) *நெக்ரோபொலிசு* என்பர். இதன் பொருள் **இறந்தவர்களின் நகரம்** என்பதாகும். முதன்முதலில் பண்டைய எகிப்தில்  இறந்து போன பார்வோன்கள் மற்றும் அவரது குடும்பத்தினரின் உடலைகளைப் பதப்படுத்தி, நகர்புறத்தில், பிரமிடுகளில் அடக்கம் செய்யும் முறை தோன்றியது.

## வரலாறு

பண்டைய எகிப்து இராச்சியத்தில்  இறந்த பார்வோன் எனும் மன்னர் குடும்பத்தவர்களின் பதப்படுத்திய மம்மி எனும் சடலங்களை பெரிதும் சிறிதுமான ஆறு பிரமிடுகளில் அடக்கம் செய்யப்பட்டது. இறந்த பார்வோன்களின் கல்லறைகள் மன்னர்களின் சமவெளியிலும், இராணிகள், இளவரசிகள் மற்றும் அரச குழந்தைகளின் கல்லறைகள் அரசிகளின் சமவெளியில் அடக்கம் செய்யப்பட்டது.   இவற்றில் பெரியது கீசா நெக்ரோபொலிசு என்பர்.  இந்த நெக்ரோலிசு  நைல் நதிக்கரையில் அமைந்துள்ள பழைய கிசா நகரத்திலிருந்து 8 கிலோ மீட்டர் தொலைவில் பாலைவனப் பகுதியில் அமைந்துள்ளது. இதுவே உலகின் முதல் நெக்ரோபோலிசு ஆகும். 

பின்னர் கிரேக்கம்  போன்ற பண்டைய ஐரோப்பிய நாடுகளில் இறந்தவர்களின் உடலை அழகிய கல்லறைகளில் அடக்கம் செய்யும் முறை பின்பற்றப்பட்டது.

## மேற்கோள்கள்

பகுப்பு:கல்லறைகள்
பகுப்பு:எகிப்தில் உள்ள தொல்லியல் களங்கள்
மெகா மைண்ட் (2010) திரைப்படம்

thumb|மெகா மைண்ட் திரைப்பட தலைப்பு
**மெகா மைண்ட்** (Mega mind) (தமிழ் :அதிகமான அறிவுடையவன்) 2010 ல் வெளிவந்த ஒரு அசைவூட்ட நகைச்சுவை திரைப்படம் ஆகும் , இந்தத் திரைப்படம் ட்ரீம்வொர்க்ஸ் நிறுவனத்தால் தயாரிக்கப்பட்டு  பாரமவுண்ட் பிக்சர்ஸ்  நிறுவனத்தால் வெளியிடப்பட்டது . இந்த திரைப்படத்திற்கு   *வில் ஃபேரல்  , டினா ஃபே , ஜோன்னாஹ் ஹில் , டேவிட் கிராஸ் ,[[பிராட் பிட்]] ஆகியோர்*  குரல் கொடுத்துள்ளனர். *டாம் மேக் கிராத்* இயக்கத்தில் இந்தத் திரைப்படம் நவம்பர் 5 2010 ல் வெளிவந்தது

## கதை சுருக்கம்

பல வருடங்களுக்கு முன்னர் வேற்று கிரகத்திலிருந்து பூமிக்கு வந்ததில் இருந்து மெட்ரோ மனிதன் சக்திகளை கொண்டு மக்களை காப்பாற்றும் அதிசக்தி வாய்ந்த நகர கதாநாயகனவும் மெகா மைண்ட் ஒரு அதி புத்திசாலி வில்லனாகவும் பூமியில் இருந்து வருகின்றனர் , ஒரு முறை ஆய்வு மையத்தை தாக்க நினைக்கும்போது மெட்ரோ மனிதன் தடுக்க வரும்போது மெகா மைண்ட் தாக்குதலால் மெட்ரோ மனிதன் வாழ்க்கை முடிவுக்கு வருகிறது ,

இதனையடுத்து மெகா மைண்ட் எதிர்பாராமல் இந்த விஷயம் நடந்துவிட்டது என்றாலும் மெட்ரோ மனிதன் இல்லாத மெட்ரோ நகரத்தை கட்டுப்பாட்டில் கொண்டு வந்தாலும் மெகா மைண்ட் சலிப்போடு காணப்படுகிறார் , உருவத்தை மற்றும் கருவியுடன் ரிச்சி என்ற பெண்ணை பெர்னார்ட் என்ற அடையாளத்துக்கு மாறி நேசிக்கிறார் , ஸ்டேவெர்ட் என்ற இளைஞரை அடுத்த அதிசக்தி வாய்ந்த கதாநாயகனாக மாற்றவும் செய்கிறார் , இப்போது ஸ்டெவெர்ட் க்கு பறக்கும் சக்தி , பயங்கர வலிமை , நெருப்புத்தாக்குதல் என பல்வேறு சக்திகள் கிடைத்தாலும் சுயநலத்தால் ஸ்டெவேர்ட் வில்லனாக மாறுகிறார் ,

மெட்ரோ மனிதன் வாழ்க்கை முடிந்து போனது ஒரு நாடகம் . மெட்ரோ மனிதன் எல்லோரையும் ஏமாற்றிவிட்டு அவருடைய சிறுவயது ஆசையான இசை கலைஞர் ஆவதற்காகவே இந்த பொய் கூறினார் என்றும் இந்த புதிய வில்லனை தோற்கடிக்க போராடுவதில் விருப்பம் இல்லை எனவும் மெட்ரோ மனிதன் சொன்ன பிறகு மேலும் அவரை கட்டாயப்படுத்த விருப்பம் இல்லாமல் மெகா மைண்ட் புத்திசாலித்தனத்தை மட்டும் பயன்படுத்தி திட்டங்களை உருவாக்கி கஷ்டப்பட்டு எல்லோரையும் ஸ்டெவார்ட் இடம்  இருந்து காப்பாற்றுவதுதான் இந்த கதையின் முடிவு

## சான்றுகள்


## வெளி இணைப்புகள்

* 
* Megamind interactive trailer
* 
* 
* 
* 
* 

பகுப்பு:2010 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
அரிமதி தென்னகன்

**அரிமதி தென்னகன்** (Arimathi Thennagan, மார்ச் 12, 1934 – செப்டம்பர் 12, 2017) புதுச்சேரி யூனியன் பிரதேசத்தின் மூத்த தமிழ் புலவர்களில் ஒருவரும், எழுத்தாளரும் ஆவார்.

## தொடக்க வாழ்க்கை
இவர் இயற்பெயர் **நாமதேவன்** ஆகும்.

## கல்வி
இவர் தமிழ் மீது கொண்ட பற்று காரணமாக, மயிலம் மடம் தமிழ் வித்துவான் கல்லூரியில் (தற்போது சிறீமத் சிவஞான பாலய சுவாமிகள் தமிழ்க் கல்லூரி) முறையாக தமிழ் படித்து வித்துவான் பட்டம் பெற்று, விழுப்புரம் மாவட்டம் திண்டிவனத்திலுள்ள குஷால் சந்த் பள்ளியில் தமிழ் ஆசிரியராக தனது வாழ்க்கையைத் தொடங்கினார்.

## ஆசிரியப்பணி
1960-ஆம் ஆண்டில் புதுச்சேரி யூனியன் பிரதேசத்தில் பாகூர் பாரதி அரசு உயர் நிலைப்பள்ளியில் தமிழ் ஆசிரியராகப் பணியில் சேர்ந்தார். 34 ஆண்டுகள் ஆசிரியராக பணியாற்றித் தலைமை ஆசிரியராக ஓய்வு பெற்றார்.

## இலக்கியப்பணி
தென்னகன், 200க்கும் மேற்பட்ட நூல்களைப் படைத்தார்.

முன்னாள் தமிழ்நாட்டு முதலமைச்சர்களான "பேரறிஞர்" கா. ந. அண்ணாதுரை, "கலைஞர்" மு. கருணாநிதி போன்றவர்களுடன் இலக்கியத் தொடர்பில் இருந்தார்.
## நூல்கள்
### நாவல்
*கமலப் பூவே... கன்னி நிலவே!
### பிற நூல்கள்
*பாரதியின் புதிய கீதை
*வசந்தா தமிழ் அகராதி
### கவிதை
*ஆனந்தரங்கன் பிள்ளைத் தமிழ்
*ஐந்திணை வெண்பா ஐம்பது
*கலைஞர் மும்மணிக் கோவை
*முகில் விடு தூது
*அரிமதி அந்தாதி

## பெற்ற விருதுகள்
* சிறந்த குழந்தைகள் இலக்கிய படைப்பிற்காக, மத்திய அரசின் *நேரு இலக்கிய விருது*.
* தமிழக அரசின் கலைமாமணி விருது மற்றும் பாவேந்தர் பாரதிதாசன் விருது.
* புதுச்சேரி அரசு கலை பண்பாட்டு துறையின் சிறந்த தமிழறிஞருக்கான *முதல் தமிழ்மாமணி விருது*.
* புதுச்சேரி அரசின் *கம்பன் புகழ் இலக்கிய விருது* மற்றும் *நேரு இலக்கிய விருது*

## மறைவு
12 செப்டம்பர் 2017 அன்று, தம்முடைய 84-ஆம் அகவையில் புதுச்சேரியில் காலமானார்.

## மேற்கோள்கள்

பகுப்பு:1934 பிறப்புகள்
பகுப்பு:2017 இறப்புகள்
பகுப்பு:புதுச்சேரி எழுத்தாளர்கள்
பகுப்பு:கலைமாமணி விருது பெற்றவர்கள்
சதர்ன் மருத்துவப் பல்கலைக்கழகம்

**சதர்ன் மருத்துவப் பல்கலைக்கழகம்** (Southern Medical University, ) தென் மத்திய சீனத்தில் பவள நதிக்கரையோரம் ஆங்கொங்கிலிருந்து 120 கி.மீ. (75 மைல்) தொலைவில் அமைந்துள்ள, குவாங்டாங் மாநிலத்தின் தலைநகரான குவாங்சௌ நகரத்தில் அமைந்துள்ளது. இப்பல்கலைக்கழகம் முன்னர் முதல் இராணுவ மருத்துவப் பல்கலைக்கழகம் என்று பெயரிடப்பட்டிருந்தது. 1951 ஆம் ஆண்டு  தொடங்கப்பட்ட இப்பல்கலைக்கழகம் 1978 ஆம் ஆண்டு முதல் சீனாவின் முக்கிய பல்கலைக்கழகங்களில் ஒன்றாகக் கருதப்படுகிறது. சீனாவின் மைய இராணுவ ஆணையத்தின் கீழ் இயங்கிவந்த இந்த முதல் இராணுவ மருத்துவப் பல்கலைக்கழகம், ஆகத்து 2004 ஆம் ஆண்டு குவாங்டாங் மாகாணத்தின் அதிகாரத்தின் கீழ் வந்த பிறகு சதர்ன் மருத்துவப் பல்கலைக்கழகம் எனப் பெயர் மாற்றப்பட்டது. குவாங்சௌவிலுள்ள வெண் மேக மலை என்றழைக்கப்படும் பையுன் மலையின் அடிவாரத்தில் இப்பல்கலைக்கழகம் அமைந்துள்ளது.

## மேற்கோள்கள்

பகுப்பு:சீனாவின் பல்கலைக்கழகங்கள்
மின்னலே (தொலைக்காட்சித் தொடர்)

**மின்னலே** என்பது சன் தொலைக்காட்சியில் 6 ஆகத்து  2018 முதல் 31 மார்ச்சு 2020 வரை திங்கள் முதல் சனிக்கிழமை வரை பிற்பகல் 1:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்த தொடரில்  நிரோஷா, ஷிவ் சதீஷ், பிரீத்தி அஸ்ரானி யுவராணி போன்ற பலர் நடித்துள்ளனர். இந்த தொடர் கொரோனாவைரசு காரணத்தால் 31 மார்ச்சு 2020 முதல் 488 அத்தியாயங்களுடன் நிறுத்தப்பட்டுள்ளது.

## கதைசுச்ருக்கம்
ஷாலினி மற்றும் ராஜேஷ் இருவரும் மருத்துவக் கல்லூரி மாணவர்கள். அவர்கள் இருவரும் காதலிக்கிறார்கள். அவர்களது காதலால் இருவிட்டாருக்கும் வரும் பிரசனைகைளை மையமாகவைத்து கொண்டு தொடர் நகர்கிறது.

## நடிகர்கள்
### முதன்மை கதாபாத்திரம்
* பிரீத்தி அஸ்ரானி - ஷாலினி
* ஷிவ் சதீஷ் - ராஜேஷ்
* நிரோஷா (1-435) → யுவராணி (436-488) - கமலா/பைரவி

### துணை கதாபாத்திரம்
* நித்தியா ரவீந்திரன் - அமுதா 
* மதுமதி பானர்ஜி - ஐஸ்வர்யா
* சுபாத்ரா - பார்வதி
* ஃபவாஸ் ஸியானி - அர்ஜுன்
* தருன் குமார் - யோகேஸ்வரன்
* தினேஷ் சரவணா 
* செல்வராஜ் - மனோகர் 
* ரேகா சுரேஷ் - ரேணுகா 
* நந்தகுமார் - சுந்தரமூர்த்தி 
* அரவிஷ் - அஸ்வின்  
* பாலாஜி - சிவா  
* துர்கா - சௌந்தர்யா  
* விஜய் லோகேஷ் - சதிஷ்  
* பிரகாஷ் ராஜன் - வசீகரன் 
* பத்மினி

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஆகத்து 6, 2018ஆம் ஆண்டு முதல் சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பானது.
* சன் நெக்ட்ஸ் என்ற இணைய மூலமாகவும் இந்த தொடரை பார்க்க முடியும்.

## மேற்கோள்கள்

## வெளி இணைப்புகள்
* 
*  மின்னலே சன் நெஸ்ட்
*  மின்னலே மாஸ் பிளேயர்

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
2018 சுண்டா நீரிணை ஆழிப்பேரலை

**சுண்டா நீரிணை ஆழிப்பேரலை** (*Sunda Strait tsunami*) 2018 திசம்பர் 22 ஆம் நாள் சுண்டா நீரிணைப் பகுதியில் உள்ள கிரக்கத்தோவா எரிமலையின் சீற்றத்தின் காரணமாக பான்டென், லாம்பங் மற்றும் இந்தோனேசியப் பகுதிகளின் கடற்கரைப் பகுதிகளைத் தாக்கிய ஆழிப்பேரலையாகும்.  இந்தோனேசிய வானிலையியல், காலநிலையியல் மற்றும் புவியமைப்பியல் முகமை இந்த ஆழிப்பேரலையானது எரிமலை உமிழ்வினைத் தொடர்ந்து நீரினடியில் ஏற்பட்ட நிலச்சரிவின் காரணமாக ஏற்பட்டிருக்கலாம் என்று தெரிவிக்கிறது.

## பின்னணி
இந்தோனேசியா பசிபிக் எரிமலை வளையத்தோடு அமைந்திருப்பதோடு 127 செயல்மிகு எரிமலைகளின் இருப்பிடமாகவும் இருப்பதால் அதிக எண்ணிக்கையிலான நிலநடுக்கங்களைச் சந்தித்து வருகின்றது. இயங்கு நிலையிலுள்ள அந்த 127 எரிமலைகளுள் சுண்டா நீரிணைப் பகுதியில் 1883 ஆம் ஆண்டு கிரக்கத்தோவா எரிமலையின் உமிழ்வால் (வரலாற்றில் மிகத் தீவிரமான எரிமலை உமிழ்வுகளுள் ஒன்றாக கருதப்படுகிறது - 30,000 மக்களை ஆழிப்பேரலையாலும், எரிமலைக் குழம்புகளாலும் கொன்று தீர்த்தது) 1927 ஆம் ஆண்டு உருவான எரிமலையே குட்டி கிரக்கத்தோவா ஆகும்.

சுனாமிக்கு முந்தைய மாதங்களில், குட்டி கிரக்கத்தோவா தனது செயல்நிலையை அதிகரித்து வந்தது. திசம்பர் 21 ம் தேதி 400 மீட்டர் (1,300 அடி) உயரத்திற்கு ஒரு சாம்பல் மேகத்துடனான தனது எரிமலைக் குழம்பை உமிழ்ந்தது.

## ஆழிப்பேரலை
உள்ளூர் நேரப்படி 21:03 மற்றும் ஒசநே 14:03 அளவில் ஆனக் கிரக்கத்தோவா தனது எரிமலைக் குழம்பை உமிழ்ந்ததோடு அங்கிருந்த நிலநடுக்கவியல் கருவியை சேதப்படுத்தவும் செய்தது. இருப்பினும் அருகாமையில் உள்ள நிலநடுக்கவியல் நிலையம் தொடர்ச்சியான நடுக்கங்களை கண்டறிந்தது. இந்தோனேசிய வானிலையியல், காலநிலையியல் மற்றும் புவியமைப்பியல் முகமை உள்ளூர் நேரப்படி 21:27 அளவிலும் (ஒருங்கிணைந்த அனைத்துலக நேரம் 14:27)பான்டனின் மேற்குக் கடற்கரைப் பகுதியில் ஒரு ஆழிப்பேரலையை கண்டறிந்தது. ஆனால், அதற்கு முன்னதாக இந்த முகமை எந்த ஒரு கண்டவியல் திட்டு நகர்வினையும் கண்டறியவில்லை. இந்தோனேசிய வானிலையியல், காலநிலையியல் மற்றும் புவியமைப்பியல் முகமையின் செய்தித் தொடர்பாளர் சுடோபோ பர்வோ நுக்ரோக்கோ ஆனக் கிரக்கத்தோவாவின் எரிமலை உமிழ்வின் காரணமாக நீருக்கடியில் ஏற்பட்ட நிலச்சரிவு மற்றும் முழுநிலவு நாளன்றான விளைவு இரண்டின் கலவையான காரணத்தால் அளவிற்கு அதிகமான ஆழிப்பேரலைகள் உருவாகியிருக்கலாம் என்று அறிக்கை வெளியிட்டார்.

## பாதிப்புகள்
ஜாவா தீவின் மேற்கு பகுதியில் அமைந்துள்ள டான்ஜங் லீசங் கடற்கரை உல்லாச விடுதி உள்ளிட்ட முக்கிய சுற்றுலா தலங்கள் பலவும் உருக்குலைந்து போய் விட்டன.ஜாவா தீவில், கடற்கரைகளையும், தேசிய பூங்காவையும் கொண்டிருந்து சுற்றுலா பயணிகளின் சொர்க்கமாக திகழ்கிற பாண்டெக்லாங்கில் ஆழிப்பேரலைகளால் 160 க்கும் மேற்பட்ட மக்கள் இறந்துள்ளனர். 
சுமத்ரா தீவில் செராங் மாவட்டம், தெற்கு லாம்பங், டாங்கமஸ் ஆகிய இடங்களில் பெருத்த உயிர்ச்சேதங்கள் ஏற்பட்டன. சுனாமியால் பலியானவர்கள் எண்ணிக்கை 426 ஆக உள்ளது. சுனாமியால் ஏற்பட்ட பாதிப்பில் 7,202 பேர் காயம் அடைந்துள்ளதாகவும் தெரிவிக்கப்பட்டது. 

## மேற்கோள்கள்

பகுப்பு:இந்தோனேசியாவில் இயற்கை அழிவுகள்
பகுப்பு:2018 நிகழ்வுகள்
அலுமினியம் ஐதராக்சைடு

**அலுமினியம் ஐதராக்சைடு **(Aluminium hydroxide), Al(OH)3, இயற்கையில் கிப்சைட்டு (ஐதராகில்லைட்டு எனவும் அழைக்கப்படுகிறது) எனும் கனிமத்திலிருந்து கிடைக்கப் பெறுகிறது. மேலும், இதன் மிக அரிய வகை  பல்லுறுப்பிகளாவன: பேயரைட்டு, டோய்லெய்ட்டு மற்றும் நார்ட்ஸ்ட்ரான்டைட்டு ஆகியவை ஆகும். அலுமினியம் ஐதராக்சைடானது இயற்கையில் ஈரியல்புத்தன்மை கொண்டதாகும். அதாவது இச்சேர்மமானது, அமிலத்தன்மையையும் மற்றும் காரத்தன்மையையும் ஒருங்கே கொண்டதாக உள்ளது. இச்சேர்மத்தோடு மிகவும் பொருந்திப் போகக்கூடியவை அலுமினியம் ஆச்சைடு ஐதராக்சைடு, AlO(OH), மற்றும் அலுமினியம் ஆக்சைடு அல்லது அலுமினா (Al2O3) ஆகும். இவற்றில் பிந்தையதும் ஈரியல்புத்தன்மை கொண்டதுமாகும். அலுமினியத்தின் கனிமூலமான பாக்சைட்டின் முக்கிய பகுதிக்கூறுகளாக இச்சேர்மங்கள் அனைத்தும் உள்ளன.

## பெயரிடும் முறை
அலுமினியம் ஐதராக்சைடின் வெவ்வேறு வடிவங்களுக்குப் பெயரிடும் முறையானது குழப்பமானதாக உள்ளது. இதற்கான சர்வதேச அளவிலான வரையறைகள் ஏதும் இல்லை. பல்லுருக்கள் நான்குமே அலுமினியம் டிரைஐதராக்சைடின் வேதியியைபைக் (ஒரு அலுமினியம் அணுவானது மூன்று ஐதராக்சைடு தொகுதிகளுடன் இணைந்துள்ள) கொண்டுள்ளன. 

கிப்சைட்டு ஐதராகில்லைட்டு எனவும் அழைக்கப்படுகிறது. இச்சேர்மமானது. நீர் (hydra) மற்றும் களி(argylles) இவற்றின் கிரேக்க வார்த்தைகளிலிருந்து பெறப்பட்டதாகும். ஐதராகில்லைட்டு எனப் பெயரிடப்பட்ட முதல் சேர்மமானது அலுமினியம் ஐதராக்சைடாக கருதப்பட்டது. ஆனால், பின்னர் அது அலுமினியம் பாசுபேட்டு என அறியப்பட்டது; இவற்றிற்குப் பிறகாகவும், கிப்சைட்டு மற்றும் ஐதராகில்லைட்டு ஆகியவை அலுமினியம் ஐதராக்சைடின் பல்லுருத்தன்மையைக் குறிக்க பயன்படுத்தப்பட்டது. கிப்சைட்டானது அமெரிக்க ஐக்கிய நாடுகளில் பெரும்பான்மையாகவும் மற்றும் ஐதராகில்லைட்டு ஐரோப்பாவில் அதிகமாகவும் பயன்படுத்தப்படுகின்றன. 

## தயாரிப்பு
வணிகரீதியாக பயன்படுத்தப்படும் அலுமினியம் ஐதராக்சைடானது பேயர் தொகுப்பு முறையில் தயாரிக்கப்படுகிறது. இம்முறையானது பாக்சைட்டினை 270•செல்சியசு அளவிற்கு வெப்பப்படுத்தப்பட்ட சோடியம் ஐதராக்சைடில் கரைக்கின்ற செயல்முறையை உள்ளடக்கியதாகும். பாக்சைட்டுக் கழிவானது திண்மக்கழிவாக பிரித்தெடுக்கப்பட்ட பின் சோடியம் அலுமினேட்டுக் கரைசலில் இருந்து அலுமினியம் ஐதராக்சைடானது வீழ்படிவாக்கப்படுகிறது. இவ்வாறு கிடைக்கப்பெற்ற அலுமினியம் ஐதராக்சைடானது, அலுமினியம் ஆக்சைடு அல்லது அலுமினாவாக சூடேற்றிப் பிரித்தல் மூலம் மாற்றப்படுகிறது.

## பண்புகள்
கிப்சைட்டு ஐதரசன் பிணைப்புகளோடு கூடிய உலோக ஐதராக்சைடு அமைப்பினைக் கொண்டுள்ளது. இந்த அமைப்பானது, அலுமினியம் அயனிகள் மற்றும் ஐதராக்சில் தொகுதிகளாலான இரட்டை அடுக்குகளால் கட்டமைக்கப்பட்டுள்ளது. இரண்டு அடுக்குகளுக்கு இடையிலான எண்முகியின் மூன்றில் இரண்டு பங்கு துளைகளை அலுமினியம் அயனிகள் நிரப்பிக் கொள்கின்றன.

அலுமினியம் ஐதராக்சைடானது ஈரியல்புத் தன்மை உடையதாக உள்ளது. அமிலத்தில், அமிலத்தில் உள்ள ஐதரசன் அயனிகளை எடுத்துக் கொண்டு அமிலத்தை நடுநிலைப்படுத்தி பிரான்ஸ்டெட்-லெளரி காரமாகச் செயல்பட்டு ஒரு உப்பினைத் தருகிறது:

: 3HCl + Al(OH)3 → AlCl3 + 3H2O

காரக்கரைசலில், இது லூயிசு அமிலத்தைப் போன்று அதாவது, ஐதராக்சைடு அயனியிலிருந்து ஓரிணை எதிர்மின்னிகளை எடுத்துக் கொண்டு செயல்படுகிறது:

: Al(OH)3 + OH– → Al(OH)4–

## மேற்கோள்கள்

## வெளி இணைப்புகள்
* International Chemical Safety Card 0373
* Effect of ageing on properties of polynuclear hydroxyaluminium cations
* A second species of polynuclear hydroxyaluminium cation, its formation and some of its properties

பகுப்பு:அலுமினியம் சேர்மங்கள்
பகுப்பு:ஐதராக்சைடுகள்
பகுப்பு:கனிம வேதியியல் சேர்மங்கள்
நான்காம் மிண்டோ பிரபு

**நான்காம் மிண்டோ பிரபு, கில்பர்ட் ஜான் எலியட்-முறே-கினின்மௌன்டு** (*Gilbert John Elliot-Murray-Kynynmound, 4th Earl of Minto*, 1845 - 1914),  ஐக்கிய இராச்சியத்தின் தலைமைப் படைத்தலைவர்களில் ஒருவரான இவர், பிரித்தானிய இந்தியாவின் 17-வது வைஸ்ராயாக 18 நவம்பர் 1905 முதல் 23 நவம்பர் 1910 முடிய பணியாற்றியவர். மேலும் இவர் கனடாவின் 8-வது தலைமை ஆளுநராக 12 நவம்பர் 1898 முதல் 10 டிசம்பர் 1904 வரை பணியாற்றியவர். 

## மிண்டோ-மார்லி சீர்திருத்தங்கள்
1909ல் மிண்டோ-மார்லி ஆகியவர்களின் பரிந்துரைகளின் படி இயற்றப்பட்ட இந்திய அரசுச் சட்டம், 1909 , இந்திய மாகாணச் சட்டமன்றங்களுக்கு, இந்திய உறுப்பினர்களைத் தேர்ந்தெடுக்க தேர்தல் முறை முதன் முறையாக அறிமுகப்படுத்தப்பட்டது. மேலும்  சட்டமன்றங்களும், உள்ளாட்சி அமைப்புகளும் விரிவுபடுத்தப்பட்டு இந்திய உறுப்பினர்களின் எண்ணிக்கை அதிகரிக்கப்பட்டது. சட்டமன்றங்களிலும், உள்ளாட்சி அமைப்புகளிலும் முசுலிம்களுக்கு தனி இடங்கள் (25%) ஒதுக்கப்பட்டன. முசுலிம் உறுப்பினர்களை முசுலிம்களே தேர்ந்தெடுக்க தனித்தொகுதிகளும் உருவாக்கப்பட்டன. தலைமை ஆளுனர் மற்றும் மாநில ஆளுனர்களின் நிருவாகக் குழுக்கள் விரிவுபடுத்தப்பட்டு அதில் சில இந்தியர்களுக்கும் இடமளிக்கப்பட்டது.

## மேற்கோள்கள்


## வெளி இணைப்புகள்

*Biography at the ''Dictionary of Canadian Biography Online''
*Lord Minto, A Memoir (1924) at Project Gutenberg of Australia
*Lady Minto's Fete
* Library of Congress: Arrival of the Governor General, Lord Minto, at Quebec
* Collection of Lord Minto's Public and Private Letters 1898-1904, published by the Champlain Society

பகுப்பு:இந்திய வைசிராய்கள்
பகுப்பு:1845 பிறப்புகள்
பகுப்பு:1914 இறப்புகள்
அயோத்தியா காண்டம்

**அயோத்தியா காண்டம்** கம்ப இராமாயணாத்த்தில் அயோத்தியா காண்டம், 13 படலங்கள் கொண்டது. அவைகள்: 
# மந்திரப் படலம்
# மந்தரை சூழ்ச்சிப் படலம்
# கைகேயி சூழ்வினைப் படலம்
# நகர் நீங்கு படலம்
# தைலம் ஆட்டு படலம்
# கங்கைப் படலம்
# குகப் படலம்
# வனம் புகு படலம்
# சித்திரகூடப் படலம்
# பள்ளிபடைப் படலம்
# ஆறு செல் படலம்
# கங்கை காண் படலம்
# திருவடி சூட்டு படலம்

## அயோத்தி காண்டச் சுருக்கம்
இராமருக்கும் – சீதைக்கும் திருமணமாகி 12 ஆண்டுகள் கழிந்த பின்னர், கோசல நாட்டு மன்னர் தசரதன், முதலமைச்சர் சுமந்திரர் உள்ளிட்ட குல குரு வசிட்டர், பிரபுக்கள் மற்றும் குடிமக்கள் உள்ளிட்ட அரசவையைக் கூட்டி,  மூத்த இளவரசரான இராமருக்கு அயோத்தியைத் தலைநகராகக் கொண்ட கோசல நாட்டின் மன்னராக மணிமகுடம் சூட்டும் தனது விருப்பத்தை தெரிவித்தார்.
 
ஆனால், கைகேயியின் பணிப்பெண்களில் ஒருத்தியான  கூனி எனும் மந்தரை  என்பாள் இராமன் மீது வெறுப்புற்றிருந்தாள். இராமன் அரசனாவதை அவள் விரும்பவில்லை. அதனால், கைகேயியைத் தூண்டி விட்டு இராமன் அரசனாவதைத் தடுக்க எண்ணினாள். கைகேயியும் கூனியின் வலையில் விழுந்தாள். முன்னொருபோது தசரதனின் உயிரைக் கைகேயி காத்தமைக்காக இரண்டு வரங்கள் தருவதாகத் தசரதன் வாக்களித்திருந்தான். 

அவ்விரு வரங்களையும் கேட்டு வாங்கும்படி கூனியான மந்தரை கைகேயிக்கு ஆலோசனை கூறினாள். அவ்வரங்களின் படி,  தனது மகன் பரதன் அரசனாக வேண்டும், இராமன் பதினான்கு ஆண்டுகள் காட்டில் வாழவேண்டும் என்னும் இரண்டு வரங்களைக் கைகேயி தசரதரிடம் கேட்டாள். மனதை மாற்றிக்கொள்ளும்படி தசரதர் வேண்டியும் கைகேயி பிடிவாதமாக மறுத்துவிட்டதனால், தான் சொன்ன சொல்லைக் காப்பாற்றுவதற்காக வேறு வழியின்றி அவளுடைய கோரிக்கைக்குத் தசரதன் இணங்க வேண்டியதாயிற்று. தசரதரின் முடிவைக் கேள்வியுற்ற இராமன், சீதை மற்றும் இலட்சுமணனும் காட்டுக்குக் கிளம்பினர். இராமன் காட்டுக்குப் போய்விட்டான் என்பதைக் கேள்வியுற்ற தசரதர் கவலை தாங்காமல் உடனேயே இறந்துவிட்டார். 

இராமன் சரயு நதியை கடந்து பின் வனம் புகுந்தார். பின்னர் குகனின் துணையுடன் கங்கை ஆற்றைக் கடந்து சித்திரகூடம் சென்று காட்டில் தங்கினார். கேகய நாட்டில் தன் மாமனுடன் தங்கியிருந்த  பரதனும், சத்துருக்கனும், தந்தையின் இறப்புச் செய்தி கேள்வியுற்று அயோத்தி வந்தடைந்தனர்.

இராமர் காட்டிற்கு சென்றது கையேயியே காரணம் என்பதை அறிந்த பரதன் கோபம் கொண்டு, முடி சூட்டிக்கொள்ள மறுத்து,  இராமனைத் திரும்பவும் அயோத்திக்கு கூட்டி வருவதற்காகக் காட்டுக்குச் சென்றான். தந்தையின் சொல்லைக் காப்பாற்றுவதற்காக அயோத்திக்கு வர இராமன் மறுக்கவே, பரதன், இராமனின் காலணிகளை கேட்டுப் பெற்று, தன் தலை மேல் சுமந்து கொண்டு அயோத்திக்கு திரும்பி,  இராமனின் பாதுகைகளை அரியணையில் வைத்து இராமன் காட்டிலிருந்து மீளும் வரை அவனுக்காகப் பரதன் ஆட்சி நடத்தினான்.

## மேற்கோள்கள்

## வெளி இணைப்புகள்
*  அயோத்தியா காண்டம் : கம்பராமாயணம்
உசிநரர்கள்

**உசிநரர்கள்** (Usinaras (தேவநாகரி:उसीनर)** [[பரத கண்டம்|பரத கண்டத்தின்]] மேற்கில் வாழ்ந்த பண்டைய மக்கள் ஆவார். உசிநரர்கள், [[காந்தார நாடு|காந்தாரத்திற்கு]] அருகில் உள்ள [[தக்சசீலா]] பகுதியில் வாழ்ந்தாக [[வேதம்|வேத கால இலக்கியங்கள்]] கூறுகிறது.

வேத இலக்கியங்களில் [[மத்திர நாடு|மத்திரர்கள்]], [[கேகய நாடு|கேகயர்கள்]] மற்றும் சிபிக்களுடன், உசிநரர்கள் தொடர்புறுத்தி பேசுகிறது. [[பாணினி]]யின் கூற்றுப்படி, உசிநரர்களின் குடியிருப்புகள், வாகிகா நாட்டின் பகுதியாக இருந்தது.

== வேத இலக்கியங்களில் உசிநரர்கள்==
[[இருக்கு வேதம்|ரிக் வேதத்தில்]] 10.69.10ல் உசிநராவின் இளவரசி உசிநாரினியை குறிக்கிறது. [[ஐதேரேய பிராமணம்]] உசிநரர்களை, [[குரு நாடு|குரு]], [[பாஞ்சாலம்|பாஞ்சால]] பகுதிகளில் வாழ்ந்ததாக கூறுகிறது.

கௌசிதகி உபநிடதம் 4.1ல், உநிநர மக்கள், மத்திய தேசத்தின் வடக்கில் வாழ்ந்ததாக குறிப்பிடுகிறது. கோபாத பிராமனம் உசிநர மக்களை கங்கைச் சமவெளியில் வடக்கு மக்கள் எனக்கூறுகிறது.

==மகாபாரதக் குறிப்புகள் ==
மகாபாரத காவியத்தில் பல இடங்களில் மன்னர் உசிநரா மற்றும் அவரது மகன் அறம் கொண்ட [[சிபிச் சக்கரவர்த்தி]]யைக் குறிப்பிடுகிறது.

===திரௌபதி சுயம்வரத்தில் உசிநரா இளவரசன்=== 
[[திரௌபதி]] சுயம்வரத்தில், [[மத்திர நாடு|மத்திர நாட்டின்]] மன்னர் [[சல்லியன்]], [[பாக்லீகர்கள்|பாக்லீக]] நாட்டின் [[சோமதத்தன்]] ஆகியவர்களுடன் உசிநரா நாட்டு மன்னர் சிபிச் சக்கரவர்த்தியும் கலந்து கொண்டார் என மகாபாரதத்தின் [[ஆதி பருவம்]] கூறுகிறது. **See Ganguli's Trans''': http://www.sacred-texts.com/hin/m01/m01189.htm.

### குருச்சேத்திரப் போரில் உசிநரர்கள்
குருச்சேத்திரப் போரில் உசிநரப் படைகள், கௌரவர்கள் அணியில் இணைந்து, பாண்டவப் படைகளுக்கு எதிராக போரிட்டனர். கர்ண பருவம், பதினேழாம் நாள் போரில், கர்ணனுக்கு ஆதரவாக போரிட்ட உசிநரர்கள், அருச்சுனனின் அம்புகளுக்கு இரையானர்கள்

### தரம் குறைந்த சத்திரிய உசிநரர்கள்
சகர்கள், யவனர்கள், காம்போஜர்கள், கலிங்கர்கள், புலிந்தர்கள், உசிநரர்கள்  போன்ற சத்திரியர்கள், அந்தணர்களை ஆதரிக்காத காரணத்தினால், இம்மக்களை தரம் குறைந்த சத்திரியர்களாக மகாபாரதத்தின் அனுசாசன பருவம் குறிப்பிடுகிறது.

## பாணினியின் அஷ்டத்தாயி
பாணினியின் அட்டாத்தியாயி நூல்,   உசிநரா மக்களை, பிற்படுத்தப்பட்ட மக்கள் எனக்குறிப்பிடுகிறது. மேலும் உசிநரா மக்கள் வாகிக நாட்டில் வாழ்ந்தாகவும் கூறுகிறது.

## பௌத்த இலக்கியங்களில் உசிநரா
பௌத்த ஜாதக கதைகளில் காசி நாட்டு மன்னராக உசிநராவைக் குறிப்பிடுகிறது.

## மேற்கோள்கள்


பகுப்பு:இந்திய இனக்குழுக்கள்
பகுப்பு:இந்திய தொன்மவியல்
பகுப்பு:மகாபாரதத்தில் நாடுகள்
பகுப்பு:இந்து சமய தொன்மவியல் இனக்குழுக்கள்
பகுப்பு:பண்டைய இந்திய இனக்குழுக்கள்
ரஹமத்துல்லாஹ் முஹம்மது சயானி

**ரஹமத்துல்லாஹ் முஹம்மது சயானி Rahimtulla M. Sayani **(5 ஏப்ரல் 1847 - 6 ஜூன் 1902) இந்திய தேசிய காங்கிரசின் தலைவராக சுரேந்திரநாத் பானர்ஜி அவர்களுக்கு அடுத்ததாக இருந்தவர்.

### பிறப்பு
இந்தியாவின் சுதந்திரத்திற்கு ஒரு நூற்றாண்டுக்கு முன்னர் 1847 ஆம் ஆண்டு  ரஹமத்துல்லாஹ் முஹம்மது சயானி பிறந்தார், ஆகா கானை பின்பற்றக்கூடிய சீடர்களாக இருந்த கோஜா முஸ்லீம் சமூகத்தில் பிறந்தவர் இவர்.

## இந்திய தேசிய காங்கிரசில்
1885 ஆம் ஆண்டில் பம்பாயில் நடைபெற்ற இந்திய தேசிய காங்கிரஸின் முதலாவது மாநாட்டில் கலந்து கொண்ட இந்திய முஸ்லீம்களில் இருவரில் இவரும் ஒருவராக இருந்தார், அன்றைய தின அமர்வில் இந்திய தேசிய காங்கிரசின் முதல் தலைவராக உமேஷ் சந்தர் பானர்ஜி தேர்ந்தெடுக்கப்பட்டார்.

இவர் ஒரு மேற்கத்திய கல்விமானாக இருந்தார், மக்கள் மதிக்கத்தக்க, நுட்பமான திறன் கொண்ட ஒரு வழக்கறிஞரராகவும் அவர் பம்பாய் நகரத்தில் இருந்தார்.

* பம்பாய் மாநகரக் கூட்டுத்தாபனத்தில் உறுப்பினர் 
* 1885 ஆம் ஆண்டில் பம்பாயின் ஷெரிப் ஆக தேர்ந்தெடுக்கப்பட்டார். 
* 1888 ஆம் ஆண்டு பம்பாய் மாநகராட்சியின் தலைவராக தேர்ந்தெடுக்கப்பட்டார்.

## இந்திய தேசிய காங்கிரஸ் தலைவராக
1896 ஆம் ஆண்டு கல்கத்தாவில் நடைபெற்ற இந்திய தேசிய காங்கிரஸின் 12 வது வருடாந்திர மாநாட்டில் காங்கிரஸின் தலைவராக தேர்ந்தெடுக்கப்பட்டார். இந்திய தேசிய காங்கிரஸில் தலைவராக தேந்தெடுக்கப்பட்ட இரண்டாவது முஸ்லிம் இவர் என்பது குறிப்பிடத்தக்கது. முதலாமவர் பத்ருதீன் தியாப்ஜி.

## இறப்பு
1902 ஆம் ஆண்டு ஜூன் 6 ஆம் தேதி மும்பையில் உள்ள அவரது வீட்டில் இறப்பெய்தினார்.

## இவரின் மேற்கோள்
''ஒரே தேசியமாக ஒன்றாக இணைந்து வளர்ச்சி மற்றும் ஒற்றுமை உணர்வை வளர்க்கவும், ஒருங்கிணைக்கவும், இந்தியா என்பது ஒரு நாடு மட்டுமல்ல, பல்வேறு இனங்கள் மற்றும் கலாச்சாரங்கள் ஒன்றினைந்த கலவையான மதங்களின் ஒரு கூட்டம்." 1896 ஆம் ஆண்டு கல்கத்தாவில் நடைபெற்ற இந்திய தேசிய மாநாட்டில் இவரின் தாராக மந்திரமாக இருந்தது.

## இதையும் பார்க்க
இந்திய தேசிய காங்கிரஸ் கட்சி தலைவர்கள் பட்டியல்
## ஆதாரங்கள்

பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1847 பிறப்புகள்
பகுப்பு:1902 இறப்புகள்
பகுப்பு:இந்திய தேசிய காங்கிரஸின் தலைவர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:பம்பாய் மாநகர செரிப்கள்
சந்திரலேகா (தொலைக்காட்சித் தொடர்)

**சந்திரலேகா** என்பது சன் தொலைக்காட்சியில் 6 அக்டோபர் 2014 முதல் திங்கள் முதல் சனிக்கிழமை வரை பிற்பகல் 2 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இந்த தொடரில் ஸ்வேதா பாண்டேகர், நாகஸ்ரீ, முன்னா மற்றும் அருண் குமார் ராஜன் ஆகியோர் முதன்மைக் கதாபாத்திரத்தில் நடிக்க, சரிகம என்ற நிறுவனம் தயாரித்துள்ளது. இது சன் தொலைக்காட்சி மற்றும் தமிழ்த் தொலைக்காட்சி வரலாற்றில் முதல் முறையாக 2000 அத்தியாயங்களுக்கு மேலாக ஒளிபரப்பாகும் தொடர் ஆகும்.

## நடிகர்கள்
### முதன்மை கதாபாத்திரம்
* சுவேதா - சந்திரா / நிலா 
** சந்திரா - அழகப்பன் மற்றும் மீனாவின் வளர்ப்பு மகள், அசோக் குமார் மற்றும் வசுந்தரா தேவியின் உண்மையான மகள். சஞ்சயின் மனைவி. 
** நிலா -    
* நாகஸ்ரீ - லேகா சபரிநாதன்
** அசோக் குமார் மற்றும் வசுந்தரா தேவியின் வளர்ப்பு மகள், அழகப்பன் மற்றும் மீனாவின் உண்மையான மகள். சபரியின் மனைவி 
* ஜெய் தனுஷ் (2018-2020) → முன்னா (2020-2021) → ஜெய் தனுஷ் (2021-) - சஞ்சய் 
* அருண் குமார் ராஜன் - சபரிநாதன்
* சந்தியா (2020) - பவானி/பிருந்தா

### சந்திரா மற்றும் லேகா குடும்பத்தினர்
* மீனாகுமாரி - மீனா அழகப்பன்
* ரிஷி - அழகப்பன்
* சாக்ஷி சிவா - அசோக் குமார் 
*  புவனேசுவரி  (1-680) → நிகரிகா  (694-1653) → டாக்டர் ஷர்மிளா (1237-) - வசுந்தரா தேவி அசோக்குமார்

### துணை கதாபாத்திரம்
* ராணி - சந்திரகாந்தா 
* பிரேமி வெங்கட் ( 1-1234) → சாந்தி ஆனந்தராஜ் (1237-) - ராதா பரந்தாமன் 
* ரமேஷ் - பரந்தாமன் 
* சாந்தி வில்லியம்ஸ் - மீனாட்சி 
* வனிதா ஹரிஹரன் - தேவி
* சுமங்கலி - தங்கம்
* விஜய் கிருஷ்ணராஜ் → சாய் கோபி - மாணிக்கம்
* சர்வன் ராஜேஷ் - சித்தார்த்
* கிருத்திகா லட்டு → பிரீத்தி குமார் → கிருத்திகா லட்டு - ஜீவா சித்தார்த்  
* சித்திராலக்ஷ்மணன்
* நளினி - அறிவழகி    
* கண்ணன் - சுந்தரன்  
* சுஜிதா - ரேணுகா 
* தரணி - பைரவி
* சுனில் குமார் -  விநோதன்  
* சாய்ராம் - வரதசாரி  
* சரவணன் ராஜேஷ் - சித்தார்த்  
 
## ஒளிபரப்பு நேரம்
இந்த தொடர் கொரோனாவைரசு காரணத்தால் ஏப்ரல் 3, 2020 முதல் தற்காலிகமாக நிறுத்தப்பட்டு ஜூலை 27, 2020 முதல் மீண்டும் அதே நேரத்தில் புதிய பொலிவுடன் ஒளிபரப்பாகிறது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் அத்தியாயங்கள் சரிகம் என்ற யூடியூப் இணையம் அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணைய மூலமாகவும் பார்க்க முடியும்.
* இந்த தொடர் அக்டோபர் 8, 2018 ஆம் ஆண்டு முதல் திங்கள் முதல் சனிக்கிழமை வரை இரவு 7 மணிக்கு சன் லைப் தொலைக்காட்சியில் ஒளிபரப்பானது.
* இலங்கை நாட்டில் வசந்தம் தொலைக்காட்சியில் திங்கள் முதல் வெள்ளி வரை இரவு 9:30 மணிக்கு ஒளிபரப்பாகிறது.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2014 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
ஆர்த்தோ-தொலுயிக் அமிலம்

**ஆர்த்தோ-தொலுயிக் அமிலம்** (*o -Toluic acid*) என்பது (CH3)C6H4(COOH)  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் கார்பாக்சிலிக் அமிலம் என்று இச்சேர்மம் வகைப்படுத்தப்படுகிறது. பாரா, மெட்டா - தொலுயிக் அமிலங்களின் மாற்றியன் ஆர்த்தோ-தொலுயிக் அமிலமாகும். 2-மெத்தில்பென்சாயிக் அமிலம் என்ற பெயராலும் இச்சேர்ம்ம் அழைக்கப்படுகிறது. 
ஆர்த்தோ-தொலுயிக் அமிலத்தை தூய்மையாக்கி மறுபடிகமாக்கும்போது ஊசிவடிவப் படிகங்களாக மாறுகிறது. 1904 ஆம் ஆண்டு வேதியியலுக்கான நோபல் பரிசை வென்றவரான சர் வில்லியம் இராம்சே முதன்முதலில் ஆர்த்தோ-தொலுயிக் அமிலத்தைக் கண்டுபிடித்தார். 

ஆர்த்தோ-சைலீனுடன் நைட்ரிக் அமிலத்தைச் சேர்த்து ஆக்சிசனேற்றம் செய்வதால் ஆர்த்தோ-தொலுயிக் அமிலம் உருவாகிறது . 

## மேற்கோள்கள்

பகுப்பு:பென்சாயிக் அமிலங்கள்
பகுப்பு:அரோமாட்டிக் சேர்மங்கள்